Келнер се жени за Паулине Пройс (1888 – 1970) през 1913. Единственият им син, Карл Фридрих Вилхелм (впоследствие известен като Фред Уилям), се ражда в Майнц през 1916. Келнер е част от запаса на немската армия от 1908, а през Първата световна война е привикан на военна служба през 1914. Бие се в Белгия и Франция, включително в битката при Марна. Ранен е при Реймс и прекарва остатъка от войната във Франкфурт на Майн като част от тринадесети корпус на армията.